wickkiey/tamil-wikipedia-chunked huggingface dataset:
# வாகனக் காப்பீடு (இந்தியா)

## புகார்கள் மற்றும் குறைகள்

### காப்பீட்டு முறைகேள் அதிகாரி

பல்வேறு இடங்களில் காப்பீட்டுக் காப்பீட்டு முறைகேள் அதிகாரிகள் உள்ளனர். காப்பீட்டாளர் மீது குறைகளைக் கொண்ட எந்தவொரு நபரும், தாமாகவோ அல்லது அவரது சட்டப்பூர்வ வாரிசுகள், பரிந்துரைக்கப்பட்டவர் அல்லது ஒதுக்கப்பட்டவர் மூலமாகவோ, காப்பீட்டாளரின் கிளை அல்லது அலுவலகத்தின் பிராந்திய அதிகார வரம்பிற்குள் உள்ள காப்பீட்டு முறைகேள் அதிகாரியிடம் எழுத்துப்பூர்வமாக புகார் செய்யலாம்.  
காப்பீட்டு ஆவணத்தில், அல்லது காப்பீட்டாளர் தகவல்தொடர்புகளில் கொடுக்கப்பட்டுள்ள முகவரியில், காப்பீட்டாளரின் அலுவலகம் யாருடைய பிராந்திய அதிகார வரம்பிற்கு உட்பட்டதோ, அங்குள்ள காப்பீட்டு முறைகேள் அதிகாரியிடம் புகார் அளிக்கப்பட வேண்டும். பின்வரும் நிலைமைகளில் காப்பீட்டு முறைகேள் அதிகாரியை அணுகலாம்.  
1. 1999-ஆம் ஆண்டின் இந்தியக் காப்பீடு ஒழுங்காற்று மற்றும் வளர்ச்சி முகமை சட்டத்தின் கீழ் உருவாக்கப்பட்ட விதிமுறைகளில் குறிப்பிடப்பட்டுள்ள நேரத்தைத் தாண்டி, உரிமைகோரல்களைத் தீர்ப்பதில் தாமதம்
1. காப்பீட்டு ஆவணத்தின் அடிப்படையில் செலுத்தப்பட்ட அல்லது செலுத்த வேண்டிய காப்பீட்டுத் தவணைத் தொகை பற்றிய ஏதேனும் சர்ச்சை
1. காப்பீட்டு ஆவணம் அல்லது காப்பீட்டு ஒப்பந்தத்தில் எந்த நேரத்திலும் ஆவண விதிமுறைகள் மற்றும் நிபந்தனைகளை தவறாகக் குறிப்பிடுவது
1. உரிமைகோரல் தொடர்பான தகராறு இருப்பின் காப்பீட்டு ஆவணத்தின் சட்டப்பூர்வ பொருள் விளக்கம்
1. காப்பீட்டாளர்கள் மற்றும் அவர்களின் முகவர்கள் மற்றும் இடைத்தரகர்களுக்கு எதிரான ஆவண சேவை தொடர்பான குறைகள்
1. முன்மொழிபவர் சமர்ப்பித்த முன்மொழிவு படிவத்துடன் இணங்காத பொது காப்பீட்டு ஆவணம் வழங்குதல்.
1. காப்பீட்டுத் தவணைத் தொகை பெற்ற பிறகு காப்பீட்டு ஆவணத்தை வழங்காதிருத்தல்
1. இதர காப்பீட்டு சட்ட, விதிமுறை/வழிமுறை தொடர்பான பிரச்சினைகள்  
காப்பீட்டு முறைகேள் அதிகாரி மத்தியஸ்தராக செயல்படுவார். மேலும் அவர்:
- சர்ச்சையின் உண்மைகளின் அடிப்படையில் நியாயமான பரிந்துரையை வழங்குவார்
- இதை நீங்கள் ஒரு முழுமையான மற்றும் இறுதி தீர்வாக ஏற்றுக்கொள்ளும் பட்சத்தில்
- காப்பீட்டு முறைகேள் அதிகாரி விதிமுறைகளுக்கு இணங்க வேண்டிய நிறுவனத்திற்கு 15 நாட்களில் பரிந்துரையை வழங்குவார்
# வாகனக் காப்பீடு (இந்தியா)

## புகார்கள் மற்றும் குறைகள்

### காப்பீட்டு முறைகேள் அதிகாரி

#### தீர்ப்பு

*பரிந்துரை மூலம் தீர்வு* பலனளிக்கவில்லை என்றால், காப்பீட்டு முறைகேள் அதிகாரி புகார்தாரரிடமிருந்து அனைத்துத் தேவைகளையும் பெற்ற 3 மாதங்களுக்குள் ஒரு காப்பீட்டு நிறுவனத்த்தை கட்டுப்படுத்தும் தீர்ப்பை அனுப்புவார். சம்பந்தப்பட்ட காப்பீட்டாளர் தீர்ப்பு பெறப்பட்ட 30 நாட்களுக்குள் தீர்ப்புக்கு இணங்க வேண்டும், மேலும் அதை காப்பீட்டு முறைகேள் அதிகாரியிடம் தெரிவிக்கவும் வேண்டும். காப்பீட்டு முறைகேள் அதிகாரியின் தீர்ப்புக்கு மேல்முறையீட்டு அதிகாரம் எதுவும் இல்லை. தீர்ப்பு இறுதியானதும் காப்பீட்டாளரை கட்டுப்படுத்துவதுமாகும்.
# போஜ்ஜன்ன கொண்டா

**போஜ்ஜன்ன கொண்டா**மற்றும் **லிங்கல கொண்டா**  என்பவை இரண்டு பௌத்தக குடைவரை குகைகள் ஆகும். இவைகள் ஆந்திரப்பிரதேச மாநிலத்திலுள்ள விசாகப்பட்டினம் நகரத்திற்கு அருகில் உள்ள, அனகாப்பல்லிருந்து ஒரு கிலோமீட்டர் தொலைவில் உள்ள *சங்கராம்* என்ற கிராமம் அருகே அமைந்துள்ளது.  
இக் குடைவரைக் குகையானது கி.பி.4 வது மற்றும் 9 ஆவது நூற்றாண்டுகளுக்கு இடையில் செதுக்கப்பட்டவை என நம்பப்படுகிறது. பௌத்த சமயத்தின் ஈனயானம், மகாயானம், வச்சிரயானம் என மூன்று பிரிவுகளும் இவ்விடத்தில் செழித்திருந்தன.
# சூசன் பிரவுன் அந்தோனி

**சூசன் பிரவுன் அந்தோனி** (*Susan B. Anthony*, பெப்ரவரி 15, 1820&nbsp;– மார்ச் 13, 1906) என்பவர் அமெரிக்க சமூக சீர்திருத்தவாதி மற்றும் பெண்கள் உரிமை ஆர்வலர் ஆவார். இவர் பெண்கள் வாக்குரிமை இயக்கத்தில் முக்கிய பங்கை வகித்தவர். சமுதாய சம உரிமைக்காகப் போராடிய குடும்பத்தில் பிறந்த அவர் தன்னுடைய 17 ஆம் வயதில் அடிமை முறைக்கெதிராகப் போராடினார். 1856 இல் அடிமை முறைக்கெதிரான நியூயார்க் நகர அமைப்பின் முகவராக நியமிக்கப்பட்டார். மது குடிப்பதையும் எதிர்த்துப் பரப்புரை செய்தவர் ஆவார்.  
1872 இல் சூசன் அந்தோனி அவரது பிறந்த இடமான இரோசெசுட்டரில் தேர்தலில் வாக்களித்தமைக்காக கைது செய்யப்பட்டார். இவர் மீதான வழக்கு விசாரணை அக்காலத்தில் பெரிது பிரசாரப்படுத்தப்பட்டது. இவருக்கு $100.00 தண்டம் விதிக்கப்பட்டது. ஆனாலும் அவர் தண்டம் கொடுக்க மறுத்துவிட்டார். பின்னர் அவர் மீத்கான வழக்கு தள்ளுபடி செய்யப்பட்டது. 1878 இல், அமெரிக்க சட்டமன்றம்|அமெரிக்க சட்டமன்ரத்தில்]] பெண்களுக்கு வாக்குரிமை வழங்குவதற்கான திருத்தச் சட்டமூலத்தைக் கொண்டு வர முயற்சி செய்தார். மேலவை உறுப்பினர் ஆரன் சார்செண்ட் என்பவர் இத்திருத்ததை அறிமுகப்படுத்தினார். இறுதியில் 1920 ஆம் ஆண்டில் 19-வது திருத்தச்சட்டம் மூலம் பெண்களுக்கு வாக்குரிமை வழங்கப்பட்டது.
# துத்தநாக சயனைடு

**துத்தநாக சயனைடு** (*Zinc cyanide*) Zn(CN)<sub>2 </sub>என்ற மூலக்கூற்று வாய்பாட்டை உடைய கனிமச் சேர்மம் ஆகும். இது வெண்ணிறத் திண்மமாகவும், முக்கியமாக துத்தநாக முலாம் பூசுதலிலும் பயன்படுகிறது. இவை தவிர கரிமச்சேர்மங்களைத் தொகுப்பு முறையில் தயாரிப்பதில் பல சிறப்பு வாய்ந்த பயன்பாடுகளையும் கொண்டுள்ளது.
# துத்தநாக சயனைடு

## அமைப்பு

துத்தநாக சயனைடில் (Zn(CN)<sub>2</sub>) துத்தநாகமானது நான்முகி ஈந்திணைப்புச் சூழலை ஏற்கிறது. துத்தநாகத்தின் அனைத்து ஈந்திணைப் பிணைப்புகளும் இணைக்கக்கூடிய சயனைடு ஈனிகளால் இணைக்கப்பட்டுள்ளது. இந்த வடிவமானது இரண்டு ஒன்றோடு ஒன்று ஊடுருவிய அமைப்புகளைக் கொண்டுள்ளது. (நீலம் மற்றும் சிவப்பு நிறங்களில் படத்தில் காட்டப்பட்டுள்ளது) இத்தகைய அலங்காரமான அமைப்பு சில நேரங்களில் விரிவாக்கப்பட்ட வைர வடிவமைப்பு என அழைக்கப்படுகிறது. சிலிக்காவின் சில வடிவங்களில் நான்முகி வடிவின் மைய அணுவாக உள்ள சிலிக்கன் அணு ஆக்சைடுகளால் இணைக்கப்பட்டுள்ள இதையொத்த வடிவைக் கொண்டுள்ளன. சயனைடு தொகுதியானது ஒன்று முதல் அடுத்தடுத்த நான்கு கார்பன் அணுக்கள் அடுத்த உறுப்புகளாக இருக்கும் நிலையிலும் மீதமுள்ளவை நைட்ரசன் அணுக்களாகவும் உள்ள நிலையில் தலையிலிருந்து வாலுக்குச் செல்லும் ஒழுங்கின்மையை வெளிப்படுத்துகிறது. இந்தச் சேர்மமானது மிகப்பெரிய வெப்பத்தால் விரிவடைதல் குணகத்தைக் கொண்டுள்ளது. முன்னதாக துத்தநாக டங்ஸ்டேட் வசமிருந்த இந்த சாதனையை துத்தநாக சயனைடு விஞ்சியது.
# துத்தநாக சயனைடு

## வேதியியல் பண்புகள்

கனிம பலபடிகளில் தனித்தன்மை வாய்ந்த , Zn(CN)<sub>2</sub>பெரும்பான்மையான கரைப்பான்களில் கரைவதில்லை. திண்மமாகது ஐதராக்சைடு, அம்மோனியா போன்ற அடிப்படையான ஈனிகளைக் கொண்ட கரைசல்களில் மிக எளிதாகவும், முழுவதுமாகவும் கரைந்து கூடுதல் எதிர் மின் அயனி கூட்டுப்பொருட்களைத் தருகின்றது.
# துத்தநாக சயனைடு

## தொகுப்பு முறை தயாரிப்பு

Zn(CN)<sub>2</sub> வைத் தயாரிப்பதற்கு சயனைடு மற்றும் துத்தநாக அயனிகளைக் கொண்டுள்ள நீரிய கரைசல்களை ஒன்றாக சேர்ப்பதால் (உதாரணமாக KCN மற்றும் ZnSO4 ஆகிய உப்புக்களுக்கிடையே நடைபெறும் இரட்டை இடப்பெயர்ச்சி வினைகளின் விளைவாக) எளிமையாக தயாரிக்கலாம்.
: ZnSO<sub>4</sub> + 2 KCN → Zn(CN)<sub>2</sub> + K<sub>2</sub>SO<sub>4</sub>
வணிகவியல் பயன்பாடுகளுக்காக ஆலைடு மாசுகளைத் தவிர்க்க துத்தநாகத்தின் அசிட்டேட் உப்புக்களைப் பயன்படுத்துவதன் மூலம் சில முயற்சிகள் மேற்கொள்ளப்படுகிறது.
: Zn(CH<sub>3</sub>COO)<sub>2</sub> + HCN → Zn(CN)<sub>2</sub> + 2 CH<sub>3</sub>COOH
தங்கத்தைப் பிரித்தெடுக்கும் முறைகளில் துத்தநாக சயனைடானது துணை விளைபொருளாகவும் தயாரிக்கப்படுகிறது. தங்கத்தை நீரிய தங்க சயனைடுகளிலிருந்து பிரித்தெடுக்கும் முறைகளில், சில நேரங்களில் துத்தநாகம் சேர்க்கப்பட வேண்டிய அவசியம் எழுகிறது.
: 2 [Au(CN)<sub>2</sub>]<sup>−</sup> + Zn → 2 Au + Zn(CN)<sub>2</sub> + 2 CN<sup>−</sup>
# துத்தநாக சயனைடு

## பயன்பாடுகள்

### மின்முலாம் பூசுதல்

துத்தநாக சயனைடின்Zn(CN)2 மிக முக்கியப் பயனாக துத்தநாகத்தை கூடுதல் சயனைடைக் கொண்டுள்ள நீரிய கரைசல்களிலிருந்து முலாம் பூசுதல் இருக்கிறது.
# துத்தநாக சயனைடு

## பயன்பாடுகள்

### கரிம தொகுப்பு முறை

துத்தநாக சயனைடானது Zn(CN)<sub>2</sub> அரோமேடிக் சேர்மங்களில் பார்மைல் தொகுதியை அறிமுகப்படுத்த உதவும் காட்டர்மேன் வினை<nowiki/>யில் பயன்படுகிறது. இந்த வினையில் துத்தநாக சயனைடானது ஐதரசன் சயனைடுக்குப் (HCN) பதிலான, வசதியான மற்றும் பாதுகாப்பான மாற்றாகப் பயன்படுகிறது. ஏனென்றால், ஐதரோகுளோரிக் அமிலம் (HCl) மற்றும் துத்தநாக சயனைடுகளைக் (Zn(CN)<sub>2</sub>) கொண்ட வினையானது துத்தநாக குளோரைடு(ZnCl<sub>2</sub>)போன்ற லுாயிசு அமில வினைவேகமாற்றியைத் தருகிறது. 2-ஐதராக்சி-1-நாப்தால்டிகைடு மற்றும் மெசிட்டால்டிகைடு ஆகியவற்றின் தொகுப்பு முறைகளில் துத்தநாக சயனைடு இதே விதத்தில் பயன்படுகிறது.  
துத்தநாக சயனைடு, Zn(CN)<sub>2,</sub> ஆல்டிகைடுகள் மற்றும் கீட்டோன்களின் சயனோஅசிலைலேற்ற வினைகளில் வினைவேகமாற்றியாகவும் பயன்படுகிறது.
# தேவராஜபாளையம்

**தேவராஜபாளையம்** (*Devarajapalayam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643529. இது மொரப்பூர் ஊராட்சிக்கு உட்பட்டது.
# தேவராஜபாளையம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், சென்னையில் இருந்து 281 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 320 மீட்டர் உயரத்தில் இருக்கிறது. இவ்வூரின் அமைவிடம்11°56'16.0"N 78°18'49.5"E ஆகும்.
# தேவராஜபாளையம்

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 629 வீடுகள் உள்ளன. கிராமத்தின் மொத்த மக்கள் தொகையானது 2747 ஆகும். இதில் ஆண்கள் 1414 பெண்கள் 1333 ஆவா். கிராமத்தில் கல்வியறிவு பெற்றவர்கள் விகிதம் 39.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# இருமத்தூர்

**இருமத்தூர்** (*Irumathur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது இருமத்தூர் ஊராட்சிக்கு உட்பட்டது. இது தர்மபுரி திருப்பத்தூர் சாலையில் உள்ளது
# இருமத்தூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 26 கிலோமீட்டர் தொல்லைவிலும், அரூரிலிருந்து 32 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°15'35.9"N 78°17'52.5"Eஆகும்.
# இருமத்தூர்

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 1428 குடும்பங்களும் 5493 மக்களும் வசிக்கின்றனர். இதில் 2822 ஆண்களும் 2671 பெண்களும் அடங்குவர்.
# இருமத்தூர்

## கோயில்கள்

- இருமத்தூர் கொல்லாபுரியம்மன் கோயில்
- இருமத்தூர் மாதவராயசுவாமி கோயில்
- இருமத்தூர் மாரியம்மன் கோயில்
- இருமத்தூர் காளியம்மன் கோயில்
# எம்மி நோய்தர்

**அமாலி எம்மி நோய்தர்** (*Amalie Emmy Noether*) , 23 மார்ச் 1882 – 14 ஏப்ரல் 1935) செருமானிய கணிதவியலாளர் ஆவார். சுருக்க இயற்கணித ஆய்வுகளுக்காக அறியப்படுகிறார். கணித இயற்பியலில் அடிப்படையான நோதரின் முதல் மற்றும் இரண்டாவது தேற்றத்தை கண்டுபிடித்தார்.
பாவெல் அலெக்ஸாண்ட்ரோவ், ஆல்பர்ட் ஐன்ஸ்டைன், ஜீன் டியூடோன், ஹெர்மன் வெயில் மற்றும் நார்பர்ட் வீனர் ஆகியோரால் கணித வரலாற்றில் "மிக முக்கியமான பெண்மணி" என்று வர்ணிக்கப்படுகிறார். இவரது காலத்தின் முன்னணி கணிதவியலாளர்களில் ஒருவராக, இவர் வளையம், களங்கள் மற்றும் இயற்கணிதங்களின் சில கோட்பாடுகளை உருவாக்கினார். இயற்பியலில், நோதரின் தேற்றம் சமச்சீர் மற்றும் காப்பு விதிகளுக்கு இடையிலான தொடர்பை விளக்குகிறது.
# எம்மி நோய்தர்

## வாழ்க்கை

பிராங்கோனிய நகரமான எர்லாங்கனில் யூதக் குடும்பத்தில் கணிதவியலாளர் மாக்ஸ் நோதர் என்பவருக்கு மகளாகப் பிறந்தார். ஆரம்பக் கல்விக்குப் பிறகு பிரெஞ்சு மற்றும் ஆங்கிலம் கற்க திட்டமிட்டார். ஆனால் அதற்கு பதிலாக இவரது தந்தை விரிவுரை செய்து வந்த எர்லாங்கன் பல்கலைக்கழகத்தில் கணிதம் படித்தார். பால் கோர்டனின் மேற்பார்வையின் கீழ் 1907-இல் தனது முனைவர் பட்டத்தை முடித்த பிறகு, எர்லாங்கனின் கணித நிறுவனத்தில் ஏழு ஆண்டுகள் ஊதியம் இல்லாமல் பணியாற்றினார். அந்த நேரத்தில், பெண்கள் பெரும்பாலும் கல்வி நிலைகளில் இருந்து விலக்கப்பட்டிருந்தனர். 1915 ஆம் ஆண்டில், உலகப் புகழ்பெற்ற கணித ஆராய்ச்சி மையமான கோட்டிங்கன் பல்கலைக்கழகத்தில் கணிதத் துறையில் சேர டேவிடு இல்பேர்ட்டு மற்றும் பெலிக்ஸ் க்ளீன் ஆகியோரால் அழைக்கப்பட்டார். இருப்பினும், தத்துவ பீடத்தினர் ஆட்சேபித்தனர். மேலும் இவர் ஹில்பர்ட்டின் பெயரில் நான்கு ஆண்டுகள் விரிவுரை ஆற்றினார். 1919 ஆம் ஆண்டில் இவரது குடியேற்றம் அங்கீகரிக்கப்பட்டது. இதனால் இவர் *பிரைவேட்டோசென்ட்* பதவியைப் பெற முடிந்தது.
# எம்மி நோய்தர்

## பணிகள்

1933 வரை கோட்டிங்கன் கணிதத் துறையின் முன்னணி உறுப்பினராக நோதர் இருந்தார்; இவரது மாணவர்கள் சில நேரங்களில் "நோதர் பாய்ஸ்" என்று அழைக்கப்பட்டனர். 1924 இல், டச்சுக் கணிதவியலாளர் பிஎல் வான் டெர் வேர்டன் இவருடன் சேர்ந்து, விரைவில் நோதரின் கருத்துகளின் முன்னணி விளக்கமளிப்பவராக ஆனார்; 1931 ஆம் ஆண்டு இவரது செல்வாக்குமிக்க பாடப்புத்தகமான மாடர்ன் அல்ஜிப்ராவின் இரண்டாம் தொகுதிக்கு அவரது பணி அடித்தளமாக அமைந்தது. 1932 ஆம் ஆண்டு சூரிக்கு நகரில் நடந்த அனைத்துலகக் கணித அறிஞர் பேரவையில் இவர் உரையாற்றிய நேரத்தில், இவரது இயற்கணித அறிவு உலகம் முழுவதும் அங்கீகரிக்கப்பட்டது. அடுத்த ஆண்டு, ஜெர்மனியின் நாஜி அரசாங்கம் யூதர்களை பல்கலைக்கழக பதவிகளில் இருந்து நீக்கியது. இதனால் நோதர் அமெரிக்காவிற்குச் சென்று பென்சில்வேனியாவில் உள்ள பிரைன் மாவர் கல்லூரியில் பணியில் சேர்ந்தார். அங்கு அவர் மேரி ஜோஹன்னா வெயிஸ், ரூத் உள்ளிட்ட முனைவர் மற்றும் முதுகலை பட்டதாரிகளைப் பயிற்றுவித்தார். அதே நேரத்தில், நியூ செர்சியின் பிரின்ஸ்டனிலுள்ள மேம்பட்ட படிப்புக்கான நிறுவனத்தில் விரிவுரை மற்றும் ஆராய்ச்சியையும் மேற்கொண்டார்.  
பிரபலமான **நுண் இயற்கணிதம்** என்ற நூலை எழுதியவர். அவரது சுருக்க இயற்கணித பகுதிக்காக பெரும்பான்மையான நேரத்தை செலவிட்ட மிக முக்கியமான கணிதவியலாளர்களில் ஒருவர். இவர் இயற்கணித மாறுபாடுகள் மற்றும் எண்ணில் கோட்பாடுகளை அறிமுகப்படுத்தினார். நோட்ஹெரின் தாளில், *தியரி ஆஃப் ஐடில்ஸ் இன் ரிங்க் களங்கள்*, என்ற தனது கருத்துக்களை வழங்கினார். இவரது "பரிமாற்ற விதி " இயற்கணிதத்தின் ஒரு சுருக்கமான துணை பகுதியாகும்.  
1908 முதல் 1919 வரை இவர் இயற்கணித மாற்றமிலிகள் குறித்தும் எண் புலங்கள் குறித்தும் ஆய்வுகள் மேற்கொண்டார். இவரது **நோய்தரின் தேற்றம்** "தற்கால இயற்பியல் மேம்பாடிற்கு மிகவும் துணைபுரிந்த மிக முதன்மையான கணிதத் தேற்றங்களில் ஒன்றாக" கருதப்படுகின்றது. 1920 முதல் 1926 வரை அவர் பரிமாற்று வளையங்களில் சீர்மங்கள் குறித்த கருதுகோளை உருவாக்கினார். 1927–35 காலகட்டத்தில் பரிமாற்று வளையங்களைக் குறித்தும் *அதிபர சிக்கலெண்கள்* குறித்தும் ஆய்வுக்கட்டுரைகள் எழுதினார். தவிரவும் பிற கணிதவியலாளர்களுக்கும் அவர்களது ஆய்விற்கு பல கருத்துருக்களை வழங்கி பல ஆய்வு கட்டுரைகளுக்கு வழிகாட்டியுள்ளார்.
# கரஞ்சி ஏரி

**கரஞ்சி ஏரி** (*கன்னடம்: ಕಾರಂಜಿ ಕೆರೆ), Karanji Lake*) இது, இந்தியாவின் கர்நாடக மாநிலத்தின் மைசூர் மாநகரில் அமைந்துள்ள ஒரு ஏரியாகும். இயற்கைப் பூங்காவான, ஒரு பட்டாம்பூச்சி பூங்காவும், மற்றும் பறவைக் கூடுகள் உடனான நடைபாதையாக காட்சியளிக்கும் இடமாகவும் உள்ளது.  
சுமார் 90 எக்டேர் பரப்பளவில் அமைந்துள்ள இந்த ஏரி, 55 எக்டேர் அளவிற்கு நீர்பிடிப்பு பகுதியாகவும், மற்றும் 35 எக்டேருக்கு ஓதக்கரை நிலமாகவும் உள்ளது. மேலும் மைசூர் மிருகக்காட்சி சாலையின் கட்டுப்பாட்டில் உள்ள, இந்தியாவின் மிகப்பெரிய பறவைகள் சரணாலயம் ஒன்றும் இந்த ஏரியில் அமைந்துள்ளது. இந்த ஏரிக்கு வருகை தரும் ஆர்வமுள்ளவர்கள் நுழைவுச்சீட்டு பெற்று, மைசூர் உயிரியல் பூங்காவை காண்கிறார்கள். நுழைவுச்சீட்டு மூலம் ஒரு நாளைக்கு மட்டும் சராசரியாக 50,000 ரூபாய் வருமானம் ஈட்டுவதாக கூறப்படுகிறது.
# கரஞ்சி ஏரி

## பட்டாம்பூச்சி பூங்கா

கரஞ்சி ஏரிக்குள் சிறிய தீவில் பட்டாம்பூச்சி பூங்கா உருவாக்கப்பட்டுள்ளது. இங்கு சுமார் 45 பட்டாம்பூச்சி இனங்கள் அடையாளம் காணப்பட்டுள்ளன. ஒரு தாவரவியலாளரின் உதவியுடன், பட்டாம்பூச்சிகள் இனப்பெருக்கம் செய்வதற்கு அவசியமான தேன் சுரக்கும் பூக்களை கொண்ட செடிகளை வளர்க்கப்படுகிறது. மேலும், சில பட்டாம்பூச்சிகளை ஈர்க்கும் நோக்கத்துடன் நிறைய தாவரங்கள் அங்குள்ள தீவில் நடப்பட்டு வருகின்றன.
# கரஞ்சி ஏரி

## பறவைகள்

இந்த கரஞ்சி ஏரியில் மஞ்சள் மூக்கு நாரை, கூழைக்கடா, அரிவாள் மூக்கன், நீர்க்காகம், சாம்பல் நாரை, உள்ளான், கரிச்சான் குருவி கொக்கு போன்ற புலம்பெயர் பறவைகளை பார்க்க முடியும். அண்மைய ஆய்வில் கரஞ்சி ஏரியில் 147 பறவை இனங்கள் குறிப்பிடப்பட்டுள்ளன.
# ராகேஷ் பாபு

## ஆரம்ப வாழ்க்கை மற்றும் கல்வி

ராகேஷ் பாபு பிரோசாபாத் மாவட்டத்தில் பிறந்தவர். டாக்டர் அம்பேத்கர் பல்கலைக்கழகத்தில் முதுகலைப் படிப்பை முடித்தவர்
# ராகேஷ் பாபு

## அரசியல் வாழ்க்கை

ராகேஷ் பாபு இரண்டு முறை சட்டமன்ற உறுப்பினராக துன்லா தொகுதியில் போட்டியிட்டு, பகுஜன் சமாஜ் கட்சி சார்பாக வெற்றிபெற்றாா்.
# ராகேஷ் பாபு

## வகித்த பதவிகள்

| 01 | 2012 | பதவியில் | 16 வது சட்டமன்ற உறுப்பினர், |  |
| --- | --- | --- | --- | --- |
| 02 | 2002 | 2007 | 15 வது சட்டமன்ற உறுப்பினர், | } |
# பந்தலூர்

**பந்தலூர்** *(Pandalur)* என்பது இந்தியாவின் தமிழ்நாட்டிலுள்ள நீலகிரி மாவட்டம் பந்தலூர் வட்டத்தின் நிர்வாகத் தலைமையிடம் மற்றும் ஒரு நகராட்சி ஆகும்.
# பந்தலூர்

## அமைவிடம்

11° 29' 0" வடக்கு 76° 20' 0" கிழக்கு என்ற அடையாள ஆள்கூறுகளில் மேற்கு தொடர்ச்சி மலையில் கடல் மட்டத்திலிருந்து 1100 மீட்டர் உயரத்தில் பந்தலூர் அமைந்துள்ளது. இந்திய சீர் நேரத்தின் படி பந்தலூரின் நேரம் +05:30 சேர்க்கப்படுகிறது. பந்தலூர் ஒரு மூன்றாம் நிலை நகராட்சி கிராமம் என்று வகைப்படுத்தப்படுகிறது.  
- ஊட்டி (65 கி.மீ), மாவட்டத் தலைமையிடம்
- கூடலுர் (23 கி.மீ), அருகிலுள்ள நகரம்
- அருகிலுள்ள விமான நிலையங்கள், கோழிக்கோடு (110 கி.மீ), கோவை அனைத்துலக விமான நிலையம் 135 கி.மீ)
- சுல்தான் பாத்தெரி (32 கி.மீ) – அருகிலுள்ள கேரள நகரம்.  
பந்தலூரிலிருந்து அருகாமையிலுள்ள கிராமங்களுக்கு அரசு மற்றும் தனியார் பேருந்துகள் ஓடுகின்றன.
# பந்தலூர்

## வரலாறு

19 ஆம் நூற்றாண்டின் நடுவில் பிரித்தானிய கிழக்கிந்தியக் கம்பனியினர் தேவாலா நகரம் மற்றும் பந்தலூரில் சுரங்கங்கள் வெட்டி, தங்க கனிமங்கள் எடுத்துள்ளனர். இலண்டனைத் தலைமையிடமாகக் கொண்ட ஒரு நிறுவனம் இங்கு ஒரு பண்ணைக் குடியிருப்புப் பகுதியை உருவாக்கினர். இதன் தொடர்ச்சியாக பந்தலூரில் நீதிமன்றம் , குதிரை பந்தைய மைதானம் , குடியிருப்பு வளாகம், ராணுவ முகாம் , காவல் நிலையம் மற்றும் அங்காடிகள் , உணவகங்கள், அஞ்சலகங்கள், வணிக நிறுவனங்கள் பேராலயங்கள் போன்றவை உருவாகின. தங்கம் மற்றும் மைகா சுரங்கங்களில் கிடைத்த புதிய வேலை வாய்ப்புக்கள் காரணமாக அன்றைய சென்னை மாகாணத்தின் பல பகுதிகளில் இருந்து தமிழ், மலையாள மற்றும் கன்னட மக்களின் இடப்பெயர்ச்சி நிகழ்ந்தது. முக்கிய அரசு அலுவகங்கள், மருத்துவமனைகள், பள்ளிகள் மற்றும் தனியார் நிறுவனங்கள் பந்தலூரில் தோன்றின. சுரங்கங்களிலிருந்து கிடைக்கும் தங்கக் கனிமங்களின் அளவு சராசரியைக்காட்டிலும் பெருமளவு படிப்படியாகக் குறைந்தது. இருப்பினும் 20 ஆம் நூற்றாண்டு தொடங்கும் வரை தங்கம் வெட்டப்படுவது தொடர்ந்தது.  
தங்கச் சுரங்கங்கள் இனி இந்த பகுதியில் வெற்றி பெறாது என்று பிரித்தானிய நிறுவனங்கள் தீர்மானித்தவுடன் அவர்கள் விவசாயத் தொழில்களுக்கு மாறினர். பெரிய அளவிலான தேயிலை தோட்டங்களை உருவாக்கினர்.  
இப்புதிய தொழிற்துறையின் வெற்றியை உறுதிப்படுத்த காலநிலையும் மண்ணும் உதவின. இவை தேயிலைப் பயிர் வளர்வதற்கு ஏற்ற சூழலைக் கொடுத்தன. 18 ஆம் நூற்றாண்டின் தொடக்கத்திலேயே பந்தலூரில் காப்பியும் தேயிலையும் பயிரிடப்பட்டன. இக்காலத்தில் பல ஐரோப்பியர்கள் நீலகிரியிலும் வயநாட்டிலும் குடியேறியிருந்தனர். டி.எச். மக்லியோடு மற்றும் என்றி அட்சென்விலர் போன்றவர்கள் அவர்களில் சிலராவர்.  
பந்தலூரைச் சேர்ந்த குஞ்சாலிக்குட்டி ஆச்யி என்பவர் பிரித்தானியர்களுக்கான மனித சக்தியை வழங்குபவராக இருந்தார். மலபார் நகரத்திலிருந்து ஏராளமான மக்களை இவர் தோட்டங்களில் பணிபுரிய அனுப்பி வைத்தார். இதனால் பிரித்தானிய நிர்வாகத்திற்கு மிகவும் நெருக்கமானவராக மாறினார். கான் பகதூர் குஞ்சாலிக்குட்டி என இவரை அவர்கள் அடையாளப்படுத்தினர். இக்காலத்தில் தான் ஆங்கிலேயர்களுக்கு எதிராக இந்தியாவில் ஒத்துழையாமை இயக்கம் முழுவீச்சில் நடந்து கொண்டிருந்தது. கிலாபத் இயக்கத்தை எதிர்த்து கிளர்ச்சியாளர்கள் போராடிக் கொண்டிருந்தனர். ஆங்கிலேயர்களுக்கு ஆதரவாக இருந்த சமூகத்தினரை இவர்கள் நீக்க முயன்றனர். கிலாபத் கிளர்ச்சியாளர்களின் குழு ஒன்று பந்தலூருக்கு வந்து குஞ்சன்குட்டியின் கடையை அடித்து நொறுக்கியது. படுகா சமூகத்தைச் சேர்ந்த நண்பர் மல்ல கவுடா குஞ்சன்குட்டியை காப்பாற்றி பிழைக்க வைத்தார்.  
இந்த பகுதியில் இருந்த நிலத்தின் பெரும்பகுதி நிலம்பூர், கோவிலகம் மற்றும் மைசூர் மகாராசாவின் சுதேச அரசுகளின் சொத்து ஆகும். நெல்லியாலம் ராணி என்பவர் இப்பகுதியிலிருந்த மைசூர் மகாராசாவின் சொத்துக்களை நிர்வாகம் செய்தார். சமுதாயத்தில் மிக உயர்ந்த பதவியையும் அனுபவித்தார். நெல்லியாலம் ராணி கோட்டையின் எஞ்சிய பகுதிகள் இன்னும் கூட நெல்லியாலம் கிராமத்தில் காணப்படுகிறது.  
பனியாக்கள், குரும்பர்கள், காட்டு நாயக்கர்கள் போன்ற பழங்குடியின மக்களுக்கு பந்தலூர் ஒரு புனித இடம் என்று நம்பப்படுகிறது. அப்போது இங்கு கவுடர் சமூகம் ஆதிக்கம் செலுத்தியது. நெல்லியால்கம் கிராமத்திற்கு அருகில் பொன்னானி என்ற இடத்தில் நூற்றாண்டுப் பழமை வாய்ந்த சிறீ மாகா விச்னு ஆலயம் கேரள கட்டடக்கலை நுட்பங்களுடன் கட்டப்பட்டுள்ளது. மலபார் மக்களின் குடியேற்றத்தால் சமூக, கலாச்சார, பொருளாதார மற்றும் சுற்றுச்சூழல் அமைப்புகள் உட்பட அனைத்தும் பாதிக்கப்பட்டுள்ளன. பந்தலூர் நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.
# பந்தலூர்

## விலங்குகள்

நீலகிரி வரையாடு, நீலகிரி குரங்கு, தேவாங்கு, மலபார் மலை அணில், வெளிமான், புலி, குரைக்கும் மான், காட்டெருமை மற்றும் ஆசிய யானை போன்றவை பொதுவாக காணப்படும் விலங்குகள் ஆகும். இங்கு ஒரே வாழிடத்தில் அதிக எண்ணிக்கையிலான ஆசிய யானைகள் வாழுந்துவருவது குறிப்பிடத்தக்கது.
# பந்தலூர்

## பறவைகள்

கொண்டைக்குருவிகள், ஈப்பிடிப்பான்கள், சிட்டுக்குருவிகள், காகங்கள், மரங்கொத்திகள், வானம்பாடிகள், பஞ்சரட்டைகள், கிளிகள், காட்டுக்கோழிகள், குண்டுகரிச்சான், நீலகிரி காட்டுப்புறா போன்ற பறவையினங்களை இங்கு காணமுடியும்.
# பந்தலூர்

## தாவரங்கள்

பெருநெல்லி, சிலைவாகை, நாவல், பலா மற்றும் தோதகத்தி போன்றவை இங்கு பொதுவாக காணப்படும் மரங்களாகும். பந்தலூரில் பல்வேறு மூலிகைகளும், மிளகு போன்ற கொடிகளும், மிகுந்து காணப்படுகின்றன. நீலகிரியின் சிறப்பம்சங்களுள் ஒன்றான 12 வருடங்களுக்கு ஒருமுறை பூக்கும் குறிஞ்சிப்பூவை இங்கு காணமுடியும்.
# பந்தலூர்

## பொருளாதாரம்

பந்தலூர் தாலுக்காவின் பெரும்பகுதி தேயிலைத்தோட்டங்களால் நிறைந்தது. குறு மற்றும் பெரு விவசாயிகள், தோட்டத்தொழிலாளர்கள், தொழிற்சாலைகள், அதனை சார்ந்து இயங்கும் தொழில்கள் என தேயிலை இந்த பகுதியின் பொருளாதார வளர்ச்சியில் முக்கியப் பங்கு வகிக்கிறது.
# பந்தலூர்

## குறிப்பிடத்தக்கவர்கள்

எம். திராவிடமணி என்பவர் தமிழ்நாடு சட்டப்பேரவைக்காகத் தேர்ந்தெடுக்கப்பட்ட கூடலுர் தொகுதி அரசியல்வாதியாவார்.
# பந்தலூர்

## இவற்றையும் காண்க

- எம். திராவிடமணி
- நிலம்பூர்
- கூடலூர்
# குக்குறுவான்

**குக்குறுவான்** (*Megalaimidae*) எனபது ஒரு பறவைக் குடும்பம் ஆகும். இதில் திபெத்தில் இருந்து இந்தோனேசியா வரை உள்ள இந்தோமலையான் நிலவியல் பகுதியில் காடுகளை வாழிடமாக கொண்ட 34 இனங்களை உள்ளடக்கிய இரண்டு பேரினங்களைக் கொண்டுள்ளது.  
இதன் குடும்பப் பெயரானது Megalaima என்ற பேரினப் பெயரில் இருந்து வந்தது. அதன் பொருள் கிரேக்க மொழியில் 'பெரிய தொண்டை' என்பதாகும் (μέγας, 'பெரிய, பெரிய') மற்றும் லைமோஸ் (λαιμός, 'தொண்டை').
# குக்குறுவான்

## விளக்கம்

சிட்டுக்குருவியை விட பெரிய அளவில், பச்சைநிறமுள்ளது. அலகு தடிமனானது. தலையிலும் மார்பிலும் சிவப்பு நிறத்தை பெற்றிருக்கும். பூனை மீசை போல சில முடிகள் இருக்கும். அத்தி, ஆல அரசமரங்களின் பழங்கள். மரங்களில் பொந்து அமைத்து வாழ்கின்றன. பெப்ரவரி முதல் ஏப்ரல் வரை இனப்பெருக்கம் செய்கின்றன. மூன்று அல்லது நான்கு முட்டைகள் வரை இடுகின்றன. தென்னிந்தியாவில் வேண்கண்ண குக்குறுவான். பழுப்படித்தலை குக்குறுவான், செந்நெற்றி குக்குறுவான், செம்மார்பு குக்குறுவான் என நான்கு வகையானவை காணப்படுகின்றன..
# குக்குறுவான்

## வகைப்பாடு

**Subfamily Megalaiminae**
- *Psilopogon* பேரினம்
- *Psilopogon annamensis*, இந்தோசீனா குக்குறுவான்
- *Psilopogon armillaris*, Flame-fronted barbet
- *Psilopogon asiaticus*, நீலக்கழுத்துப் பச்சைக் குருவி
- *Psilopogon auricularis*, கழுத்துப்பட்டை குக்குறுவான்
- *Psilopogon australis*, Yellow-eared barbet
- *Psilopogon chersonesus*, பசுநீலத் தொண்டை குக்குறுவான்
- *Psilopogon chrysopogon*, Golden-whiskered barbet
- *Psilopogon corvinus*, பழுப்பு தொண்டை குக்குறுவான்
- *Psilopogon cyanotis*, நீலக் காது குக்குறுவான்
- *Psilopogon duvaucelii*, Black-eared barbet
- *Psilopogon eximius*, போர்னிய குக்குறுவான்
- *Psilopogon faber*, சீன குக்குறுவான்
- *Psilopogon faiostrictus*, Green-eared barbet
- *Psilopogon flavifrons*, Yellow-fronted barbet
- *Psilopogon franklinii*, தங்க தொண்டை குக்குறுவான்
- *Psilopogon haemacephalus*, செம்மார்புக் குக்குறுவான்
- *Psilopogon henricii*, Yellow-crowned barbet
- *Psilopogon incognitus*, Moustached barbet
- *Psilopogon javensis*, கரும்பட்டை குக்குறுவான்
- *Psilopogon lagrandieri*, செங்குத குக்குறுவான்
- *Psilopogon lineatus*, வரிக் குக்குறுவான்
- *Psilopogon malabaricus*, மலபார் குக்குறுவான்
- *Psilopogon monticola*, மலை குக்குறுவான்
- *Psilopogon mystacophanos*, Red-throated barbet
- *Psilopogon nuchalis*, தைவான் குக்குறுவான்
- *Psilopogon oorti*, Black-browed barbet
- *Psilopogon pulcherrimus*, Golden-naped barbet
- *Psilopogon pyrolophus*, Fire-tufted barbet
- *Psilopogon rafflesii*, Red-crowned barbet
- *Psilopogon rubricapillus*, Crimson-fronted barbet
- *Psilopogon virens*, பெரிய குக்குறுவான்
- *Psilopogon viridis*, சின்னக் குக்குறுவான்
- *Psilopogon zeylanicus*, பச்சைக் குக்குறுவான்  
**Subfamily Caloramphinae**
- *Caloramphus* பேரினம்
- *Caloramphus fuliginosus*, Brown barbet
- *Caloramphus hayii*, Sooty barbet
# சச்சின் அனில் புனிகர்

**சச்சின் அனில் புனிகர்** *(Sachin Anil Punekar*) ஓர் இந்திய தாவரவியல் மற்றும் பறவை ஆய்வாளர் ஆவார். பல்லுயிா் பாதுகாப்பின் நிறுவனராகவும் தலைவராகவும் உள்ளார். இருபதுக்கும் மேலான தாவரவியல் ஆராய்ச்சிகளை செய்தவர். தனது முனைவர் பட்டத்தை அன்ஷி தேசியப் பூங்கா என்ற தலைப்பில் செய்தார். தற்போது பூனாவில் உள்ள அகர்கர் ஆராய்ச்சி நிறுவனத்தில் பணிபுரிந்து வருகிறார்.
# மோளையானூர்

**மோளையானூர்** (*Molayanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643530. இது மோளையானூர் ஊராட்சிக்கு உட்பட்டது.
# மோளையானூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாப்பிரெட்டிப்பட்டியில் இருந்து 4 கிலோ மீட்டர் தொலைவிலும் உள்ளது. மேலும்
இவ்வூரானது கடல்மட்டத்தில் இருந்து சராசரியாக 330 மீட்டர் உயரத்தில் இருக்கிறது. இவ்வூரின் அமைவிடம்11°55'35.8"N 78°20'07.8"E ஆகும்.
# மோளையானூர்

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 901 குடும்பங்களும் 3196 மக்களும் வாழ்கின்றனா். இதில் ஆண்கள் 1606 பெண்கள் 1590 ஆவா். . இங்கு அரசின் ஊராட்சி ஒன்றிய தொடக்கப்பள்ளி உள்ளது.
# தம்தமா ஏரி

**தம்தமா ஏரி** (*Damdama Lake*) இந்திய மாநிலமான அரியானாவில் உள்ள குர்கான் மாவட்டத்தில் குருகிராமுக்கு அருகில் சோனாவில் அமைந்துள்ள ஓர் ஏரி. இது அரியானாவில் உள்ள சிறிய ஏரிகளில் ஒன்றாகும். 3,000 ஏக்கர் (12.14 கி.மீ. 2) பரப்பளவில், 1947 ஆம் ஆண்டில் மழைநீர் சேகரிப்புக்காக பிரித்தானியர்கள் கல்லாலும் மண்ணாலும் கட்டிய அணையினால் தம்தமா ஏரி உருவாக்கப்பட்டது. கட்டுக்கரையைக் கொண்டுள்ள இந்த ஏரிக்கான முதன்மை நீர்வரத்து
ஆரவல்லி மலைத்தொடரின் அடிவாரத்தில் உள்ள தாழியில் விழும் பருவகால மழையேயாகும். ஏரியின் நீர்மட்டம் 20 அடி (6. 1 மீ)யாகக் குறையும் போதும் சுற்றுலாப் பயணிகளின் வரத்து உள்ளது. பருவமழையின் போது நீர்மட்டம் 50 அடி (15 மீ) முதல் 70 அடி (21 மீ) வரை உயர்கின்றது. கோடைக்காலங்களில் இந்த ஏரி வறண்டுவிடுகின்றது.
# தம்தமா ஏரி

## நிலவியல்

தம்தமா ஏரி மலைப்பாங்கான நிலப்பரப்பில் அமைந்துள்ளது, இதன் இட அமைப்பியல் சீரானதாக இல்லை. அமீபாவைப் போன்ற வடிவில் பல கிளைகளுடன் பரவியவாறு இது அமைந்துள்ளது.  
இந்த ஏரியின் காலநிலை மிதமானது, எனவே ஆண்டின் எல்லாக் காலங்களிலும் சுற்றுலா செல்ல ஏற்றதாக உள்ளது. இருப்பினும் அக்டோபர் முதல் மார்ச் வரையான பருவமழைக் காலம் சுற்றுலா செல்ல சிறப்பான காலமாகும். கோடைக்காலங்களில் இந்தப் பகுதியின் வெப்பநிலை 45 முதல் 47&nbsp;°C வரை இருக்கின்றது.
# தம்தமா ஏரி

## சூழலியல்

தம்தமா ஏரி, சரிஸ்கா தேசியப் பூங்காவில் இருந்து தில்லி வரை நீண்டிருக்கும் வட ஆரவல்லி சிறுத்தைப்புலி காட்டுயிர் தாழ்வாரத்தில் ஆரவல்லி மலைத்தொடருக்குள் அமைந்துள்ள ஒரு முதன்மையான உயிரியற் பல்வகைமைப் பகுதியாகும். பறவைகளின் இயற்கையான இல்லமாகத் திகழும் இந்த ஏரியில் உள்ளூர் மற்றும் வலசை போகும் பறவைகள் என நூற்றுத்தொன்னூறுக்கும் மேலான பறவையினங்கள் உள்ளன. நீர்ப் பறவை, நீர்க்காகம், ஆலா, கொக்கு, மீன் கொத்தி போன்றவை இங்கு காணப்படும் பறவைகளில் சிலவாகும்.
# தம்தமா ஏரி

## சுற்றுலா

ஆரவல்லி மலைத்தொடரால் சூழப்பட்டுள்ள இந்த ஏரி, நகர்ப்புறத்தை விடுத்து அமைதியான இடம் நாடுபவர்களுக்கும் சாகச விளையாட்டு விரும்பிகளுக்கும் ஏற்ற சுற்றுலா தளமாகும். இங்கு இழுவைப் படகு, துடுப்புப் படகு, இயந்திரப் படகு மூலம் படகோட்டம் மேற்கொள்ள முடியும். மேலும் பாய்மரப் படகோட்டம், மென்படகோட்டம், மிதிவண்டியோட்டம், மீன்வேட்டை, பாறையேற்றம், பள்ளத்தாக்கைக் கடப்பது போன்ற சாகச விளையாட்டுகளுக்கும் இது பெயர்பெற்றது.  
தோல் நோய்களுக்கான மருத்துவப் பண்புள்ளதாகக் கருதப்படும் சோனாவில் உள்ள கந்தக வெந்நீரூற்று, சுற்றுலா ஈர்ப்புத்தளமாகவும், பரத்பூர் மன்னர் கட்டிய சிவன் கோவில் ஒரு சமய ஈர்ப்பு இடமாகவும் உள்ளன.
# பென்சாயிக் அமிலம்

## வரலாறு

பென்சாயிக் அமிலம் முதன்முதலில் 16 ஆம் நூற்றாண்டில் கண்டுபிடிக்கப்பட்டது. பசை பென்சாயின் உலர் காய்ச்சி வடித்தலுக்கு உட்படுத்தப்பட்டு பென்சாயிக் அமிலம் அப்போது தயாரிக்கப்பட்டது. 1556 ஆம் ஆண்டில் நாசுட்ராதாமசு இதை முதலில் விவரித்தார். பின்னர் அலெக்சியசு பெடமாண்டானசு 1560 ஆம் ஆண்டிலும் பிளெய்சு டி விக்னேர் 1596 ஆம் ஆண்டிலும் இம்முறையைப் பற்றி குறிப்பிட்டனர்.  
அமைக்தாலின் எனப்படும் பாதாம் கொட்டை எண்ணெயிலிருந்து பென்சாயிக் அமிலத்தைத் தயாரிக்கும் முன்னோடித் திட்டங்கள் 1830 களில் மேற்கொள்ளப்பட்டன. பியர்ரி ரோக்கிவெட் மற்றும் அண்டோயின் பாட்ரான்-சார்லார்டு ஆகிய பிரெஞ்சு வேதியியலாளர்கள் இம்முயற்சியை மேற்கொண்டனர். இம்முயற்சியில் அவர்கள் பென்சால்டிகைடை உருவாக்கினர் . ஆனால் அவர்கள் இதற்காகப் பயன்படுத்திய அமைக்தாலினின் கட்டமைப்பை சரியாகப் புரிந்துகொள்ளும் அளவிற்கு பொருள் விளக்கம் அளிக்கவில்லை. எனவே அவர்களால் பென்சாயில் தனி உறுப்பை (C7H5O) அடையாளம் காணவியலாமல் போனது. சில மாதங்களுக்குப் பிறகு 1832 இல் யசுடசு வோன் லைபிக் மற்றும் பிரிடெரிக் வோலர் ஆகியோரால் விடுபட்ட கடைசிப் படிநிலை கண்டறியப்பட்டது. இவர்கள் பென்சாயிக் அமிலத்தின் உட்கூறுகளை உறுதிப்படுத்தினர்.  
சில மாதங்களுக்குப் பிறகு 1832 இல் யசுடசு வோன் லைபிக் மற்றும் பிரிடெரிக் வோலர் ஆகியோரால் விடுபட்ட கடைசிப் படிநிலை கண்டறியப்பட்டது. இவர்கள் பென்சாயிக் அமிலத்தின் உட்கூறுகளை உறுதிப்படுத்தினர் . இதன் மூலம் பின்னர் பென்சாயிக் அமிலத்துடன் தொடர்புடைய இப்பியூரிக் அமிலத்தின் கட்டமைப்பும் ஆராயப்பட்டது.  
1875 இல் சால்கோவுசுகி பென்சாயிக் அமிலத்தின் பூஞ்சையெதிர்ப்பு திறன்களை கண்டறிந்தார். ராசுபெரி, நாகப்பழம் போன்ற பழங்களைப் பாதுகாப்பதற்கு நீண்ட நாட்களாக பென்சோயேட்டையே பயன்படுத்தினர் .
ஆமணக்கு எண்ணெயிலும் ஒரு பகுதிப் பொருளாக பென்சாயிக் அமிலம் இருப்பதாக கூறப்படுகிறது..
# பென்சாயிக் அமிலம்

## தயாரிப்பு முறைகள்

### தொழிற்சாலை முறை

தொலுயீனுடன் ஆக்சிசனைச் சேர்த்து பகுதி ஆக்சிசனேற்றம் செய்வதன் மூலம் தொழில் முறையாக பென்சாயிக் அமிலம் தயாரிக்கப்படுகிறது. கோபால்ட்டு அல்லது மாங்கனீசு நாப்தனேட்டுகள் இச்செயல்முறையில் வினையூக்கிகளாகச் செயல்படுகின்றன. அதிக அளவில் காணப்படும் பொருட்களிலிருந்து இச்செயல்முறையில் அதிகமான அளவு பென்சாயிக் அமிலம் தயாரிக்கப்படுகிறது
:
# பென்சாயிக் அமிலம்

## தயாரிப்பு முறைகள்

### ஆய்வக முறைகள்

பென்சாயிக் அமிலம் மலிவானதாகவும் எளிதாக தயாரிக்கக் கூடியதாகவும் உள்ளது, எனவே பென்சாயிக் அமிலத்தை ஆய்வகத் தொகுப்பு முறையாக தயாரித்துக் கொள்கிறார்கள். அதன் கற்பிக்கும் மதிப்பும் பயிற்சியளிக்கும் நோக்கமும் இங்கு முக்கியத்துவம் பெறுகிறது. பொதுவாக இளங்கலை படிப்பு மாணவர்களுக்கு மேற்கூறிய காரணங்களுக்காக பென்சாயிக் அமிலம் தேவைப்படுகிறது..
தண்ணீரிலிருந்து மீள்படிகமாக்கல் முறையில் பென்சாயிக் அமிலம் தூய்மைப்படுத்தப்படுகிறது. ஏனெனில் இது சூடான தண்ணீரில் அதிகமாகவும் குளிர்ந்த நீரில் குறைவாகவும் கரைகிறது. கரிமக் கரைப்பான்களைப் பயன்படுத்தி இச்சோதனையை முயற்சிக்காமல் இருப்பது பாதுகாப்பானது. கிட்டத்தட்ட 65% பென்சாயிக் அமிலம் மேற்கண்ட முறையிலேயே தயாரித்துக் கொள்ளமுடியும் . மேலும் 40 வகையான கரைப்பான்களில் பென்சாயிக் அமிலத்தின் கரைதிறன் குறித்த தரவுகளை அறியமுடிகிறது .
# பென்சாயிக் அமிலம்

## தயாரிப்பு முறைகள்

### நீராற்பகுப்பு முறை

மற்ற நைட்ரைல்கள் மற்றும் அமைடுகள், பென்சோ நைட்ரைல் மற்றும் பென்சமைடு போன்றவற்றை நீராற்பகுத்து பென்சாயிக் அமிலம் தயாரிக்க முடியும். அல்லது பென்சாயிக் அமிலத்தின் இணைகாரத்தை அமிலம் அல்லது கார நிபந்தனைகளில் நீராற்பகுப்பு செய்து பென்சாயிக் அமிலத்தைத் தயாரிக்கலாம்.
# பென்சாயிக் அமிலம்

## தயாரிப்பு முறைகள்

### பென்சால்டிகைடிலிருந்து

பென்சால்டிகைடை காரத்தால் தூண்டும் விகிதச்சமமில்லா கான்னிசரோ வினையினாலும் இதைத் தயாரிக்க இயலும். இம்முறையில் சம அளவில் பென்சோயேட்டும் பென்சைல் ஆல்ககாலும் உருவாகின்றன. காய்ச்சி வடித்தல் மூலம் பென்சைல் ஆல்ககால் நீக்கப்படுகிறது.
# பென்சாயிக் அமிலம்

## தயாரிப்பு முறைகள்

### புரோமோபென்சீனிலிருந்து

புரோமோபென்சீனை கார்பாக்சிலேற்றம் செய்வதன் மூலம் பீனைல்மக்னீசியம்புரோமைடு என்ற இடைநிலை விளைபொருள் வழியாக பென்சாயிக் அமிலத்தைப் பெறமுடியும். கரிம வேதியியலில் கார்பன்-கார்பன் பிணைப்பு உருவாக்கும் வகை வினைகளை மேற்கொள்ள உதவும் கிரிக்னார்டு வினையை நிகழ்த்தி பயிற்சி பெற இத்தயாரிப்பு முறை பெரிதும் உதவுகிறது.
# பென்சாயிக் அமிலம்

## தயாரிப்பு முறைகள்

### பென்சைல் குளோரைடிலிருந்து

கார KMnO4: முன்னிலையில் பென்சைல் குளோரைடை ஆக்சிசனேற்றம் செய்து பென்சாயிக் அமிலத்தைத் தயாரிக்கலாம்.  
:C6H5CH2Cl + 2 KOH + 2 [O] → C6H5COOH + KCl + H2O
# பென்சாயிக் அமிலம்

## தயாரிப்பு முறைகள்

### வரலாற்று முறை

பென்சோடிரைகுளோரைடு என்றழைக்கப்படும் டிரைகுளோரோமெத்தில்பென்சீனுடன் நீரிலுள்ள கால்சியம் ஐதராக்சைடைச் சேர்த்து இரும்பு அல்லது இரும்பு உப்புகள் வினையூக்கியாகச் செயல்படும் வினையில் பென்சாயிக் அமிலம் தொழில் முறையில் தயாரிக்கப்பட்டது. கால்சியம் பென்சோயேட்டு முதலில் உருவாகிறது. பின்னர் இது பென்சாயிக் அமிலமாக மாற்றப்படுகிறது. குளோரினேற்றம் பெற்ற பென்சாயிக் அமில வழிப்பொருட்கள் கணிசமான அளவில் பென்சாயிக் அமிலத்துடன் கலந்திருக்கும். இக்காரணத்தினால்தான் பசை பென்சாயின் உலர் முறையில் காய்ச்சி வடிக்கப்பட்டு தயாரிக்கும் முறை வழக்கிற்கு வந்தது.
# பென்சாயிக் அமிலம்

## பயன்கள்

300−400 ° செல்சியசு வெப்பநிலையில் ஆக்சிசனேற்ற கார்பாக்சில் நீக்க வினை மூலம் பீனால் தயாரிக்க பென்சாயிக் அமிலம் பயன்படுகிறது:  
:C<sub>6</sub>H<sub>5</sub>CO<sub>2</sub>H + O<sub>2</sub> → C<sub>6</sub>H<sub>5</sub>OH + CO<sub>2</sub>.  
வினையூக்கி அளவிற்கு தாமிர(II) உப்புகளைச் சேர்ப்பதன் மூலம் வினைக்கான வெப்பநிலையை 200 செல்சியசு வெப்பநிலை அளவிற்கு குறைத்துக் கொள்ள முடியும். பீனாலை வளைய எக்சனாலாக மாற்றிக் கொள்ளலாம். நைலான் தயாரிப்புக்கு வளைய எக்சனால் தொடக்க வேதிப்பொருள் என்பது அறிந்ததேயாகும்.
# பென்சாயிக் அமிலம்

## பயன்கள்

### நெகிழியாக்கிகளுக்கு முன்னோடி

கிளைக்கால், டையெத்திலீன் கிளைக்கால், டிரையெத்திலீன் கிளைக்கால் எசுத்தர்கள் போன்ற நெகிழியாக்கிகளை மெத்தில்பென்சோயேட்டுடன் தொடர்புடைய டையாலைச் சேர்த்து மாற்று எசுத்தராக்கல் முறையில் தயாரிக்கலாம். இந்த நெகிழியாக்கி இனங்களை பென்சாயில் குளோரைடுடன் டையாலைச் சேர்த்து சூடுபடுத்தியும் தயாரிக்கலாம். டெரிப்தாலிக் அமில எசுத்தர்களிலிருந்து வருவிக்கப்பட்ட நெகிழியாக்கிகளைப் போலவே இவையும் பயன்படுத்தப்படுகின்றன.
# பென்சாயிக் அமிலம்

## பயன்கள்

### சோடியம் பென்சோயேட்டுக்கு முன்னோடி

பென்சாயிக் அமிலமும் அதன் உப்புகளும் உணவு பாதுகாப்புப் பொருட்களாகப் பயன்படுத்தப்படுகின்றன. ஐரோப்பிய ஒன்றிய எண்களான ஐ210,ஐ211, ஐ212 மற்றும் ஐ213 எண்கள் இச்சேர்மத்திற்காக வழங்கப்பட்டுள்ளன. பூஞ்சை வளர்ச்சி, நுரைமம் எனப்படும் ஈசுட்டு, சில பாக்டீரியாக்கள் போன்றவற்றின் வளர்ச்சியை பென்சாயிக் அமிலம் தடுக்கிறது. இதற்காக சோடியம் பென்சோயெட்டை நேரடியாக உணவுப் பொருட்களுடன் சேர்க்கலாம். அல்லது சோடியம், பொட்டாசியம், கால்சியம் உப்புகளுடன் பென்சாயுக் அமிலத்தைச் சேர்த்து உருவாக்கியும் சேர்க்கலாம். செல்லுக்கும் பென்சாயிக் அமிலம் ஈர்க்கப்படுவதில் வினை வழிமுறை தொடங்குகிறது. செல்லிடை pH மதிப்பு 5 அல்லது அதற்கும் குறைவாக மாறினால் பாசுபோபிரக்டோகினேசு வழியாக நிகழும் குளுகோசின் காற்றில்லா நொதித்தல் 95% அலவுக்கு குறைகிறது. உணவின் pH மதிப்பைச் சார்ந்தே பென்சாயிக் அமிலம் மற்றும் பென்சோயேட்டின் செயல்திறன் அமைந்துள்ளது. அமிலத்தன்மை வாய்ந்த பானங்கள், பழச்சாறுகள் போன்றவற்றைப் பாதுகாக்க பென்சாயிக் அமிலமும் பென்சோயேட்டும் பாதுக்காக்கின்றன. 0.05–0.1% என்ற அளவுகளில் பென்சாயிக் அமிலம் இதற்காகப் பயன்படுத்தப்படுகிறது. அனைத்துலக உணவுச் சட்டம் பென்சாயிக் அமிலத்தின் பயன்பாட்டை கண்காணிக்கிறது. சில மென்பானங்களில் உள்ள அசுகார்பிக் அமிலத்துடன் பென்சாயிக் அமிலமும் அதன் உப்புகளும் வினைபுரிந்து சிறிய அளவில் பென்சீனை உருவாக்குவதாகவும் கூறப்படுகிறது.
# பென்சாயிக் அமிலம்

## பயன்கள்

### மருத்துவப் பயன்

பென்சாயிக் அமிலம் ஒயிட்ஃபீல்டு களிம்பு மருந்தின் ஒரு பகுதியாகும், தேமல், படர்தாமரை, பாதப்படை போன்ற தோல்நோய்களுக்கான சிகிச்சையில் இது பயன்படுத்தப்படுகிறது . பசை பென்சோயினின் முக்கிய அங்கமாக, பென்சோயிக் அமிலம் விளங்குகிறது. டிங்சர் மருந்தின் பெரும்பான்மையான பகுதிப்பொருள் பென்சாயிக் அமிலமாகும். வலி நிவாரணி, மற்றும் கிருமி நாசினி என்ப்படும் அழுகாமல் காக்கும் மருந்தாக இது நீண்ட காலமாகப் பயன்படுத்தப்பட்டு வருகிறது
# பென்சாயிக் அமிலம்

## பயன்கள்

### பென்சாயில் குளோரைடு

பென்சாயில் குளோரைடு தயாரிப்பதற்கான ஒரு முன்னோடி சேர்மமாக பென்சாயிக் அமிலம் பயன்படுகிறது. இதற்காக தயோனைல் குளோரைடுடன் பாசுகீன் அல்லது பாசுபரசு குளோரைடுகளில் ஏதாவது ஒன்றை சேர்த்து சூடுபடுத்தினால் C6H5C(O)Cl உருவாகிறது. பென்சைல் பென்சோயேட்டு போன்ற பல பென்சாயிக் அமில வழிப்பொருட்கள் தயாரிப்புக்கு பென்சாயில் குளோரைடு ஒரு முன்னோடிச் சேர்மம் ஆகும். செயற்கை மணமூட்டியாகவும் பூச்சி விரட்டியாகவும் இதைப் பயன்படுத்துகிறார்கள்.
# பென்சாயிக் அமிலம்

## பயன்கள்

### முக்கிய ஆய்வகப் பயன்

வினை வெப்பத்தைக் கணக்கிடும் குண்டு கலோரிமீட்டரில் பென்சாயிக் அமிலத்தின் வினை வெப்பமே அளவுத்திருத்தமாக ஆய்வகங்களில் எடுத்துக் கொள்ளப்படுகிறது .
# பென்சாயிக் அமிலம்

## உயிரியல் விளைவுகள்

பென்சாயிக் அமிலம் நச்சுத்தன்மை அற்றது ஆகும். இது இப்பியூரிக் அமிலமாக வெளியேற்றப்படுகிறது. பியூட்டைரேட்டு இணைநொதி லிகேசால், பென்சாயில் இணைநொதி எனப்படும் இடைநிலை விளைபொருளாக பென்சாயிக் அமிலம் வளர்சிதை மாற்றம் செய்யப்படுகிறது. பின்னர் இது கிளைசீன் என் – அசைல்டிரான்சுபெரேசால் இப்பியூரிக் அமிலமாக வளர்சிதை மாற்றம் செய்யப்படுகிறது.  
பென்சோயிக் அமிலம் இயற்கையாகவே பல தாவர மற்றும் விலங்கு இனங்களில் அதன் எசுத்தர்கள் போலக் காணப்படுகிறது. பெர்ரி வகை பழங்களில் 0.05% மதிப்பிடத்தக்க அளவு கண்டறியப்பட்டுள்ளது. இவை தவிற வாக்சினியம் பழ இனங்களில் (எ.கா., குருதிநெல்லி, பில்பெர்ரி போன்ற பழங்கள்) 0.03-0.13% தனித்த பென்சாயிக் அமிலம் உள்ளது. பூஞ்சைகளால் பாதிக்கப்பட்ட ஆப்பிள் பழங்களிலும் பென்சாயிக் அமிலம் காணப்படுகிறது. விலங்கு<nowiki/>களில் அனைத்துண்ணிகளிலும் சில விலங்குகளின் சுரப்பிகளிலும் பென்சாயிக் அமிலம் உள்ளது .  
சில பாக்டீரியா இனங்கள் 4-ஐதராக்சி பென்சோயெட்டு வழியாக பீனாலை பென்சோயேட்டுகளாக மாற்றுகின்றன
பென்சாயிக் அமிலம் பாலூட்டிகளின் சிறுநீரில் குறிப்பாக தாவர உண்ணிகளின் சிறுநீரில் காணப்படுகிறது . மனிதர்கள் தங்கள் சிறுநீரில் 0.44 கிராம் / லிட்டர் இப்பியூரிக் அமிலத்தை உற்பத்தி செய்கின்றனர், மேலும் ஒரு நபர் தொலுயீன் அல்லது பென்சாயிக் அமிலத்தால் பாதிக்கப்பட்டால் இந்த அளவு மேலும் அதிகரிக்கும்.  
உடல் எடைக்கு ஏற்ப ஒரு நாளைக்கு 5 மி.கி/கிலோகிராம் அளவுக்கு பென்சாயிக் அமிலத்தை எடுத்துக் கொள்வது ஏற்புடையதாக இருக்குமென உலக சுகாதார நிறுவனம் தெரிவிக்கிறது .  
எலிகள் சுண்டெலிகளைக் காட்டிலும் பென்சாயிக் அமிலம் பூனைகளுக்கு அதிக பாதிப்பை உண்டாக்குகிறது. பூனைகளுக்கான உயிர் கொல்லும் பென்சாயிக் அமிலத்தின் அளவு 300 மி.கி/கி.கி ஆகும் . எலிகளுக்கு இந்த அளவு 3040 மி.கி/கி.கி என்றும் சுண்டெலிகளுக்கு 1940-2263 மி.கி/கி.கி என்றும் அளவிடப்பட்டுள்ளது .
# பென்சாயிக் அமிலம்

## வினைகள்

பென்சாயிக் அமிலத்தின் வினைகள் அதன் அரோமாட்டிக் வளையம் அல்லது கார்பாக்சில் குழுவில் நிகழ்கின்றன.
# பென்சாயிக் அமிலம்

## வினைகள்

### அரோமாட்டிக் வளையம்

:  
எலக்ட்ரான்கவர் அரோமாட்டிக் பதிலீட்டு வினைகள் எலக்ட்ரான் ஈர்க்கும் கார்பாக்சிலிக் குழு காரணமாக பெரும்பாலும் அதன் 3 வது நிலையில் நிகழ்கின்றன. வலது புறத்தில் நிகழும் இரண்டாவது பதிலீட்டு வினை மெதுவாக நிகழ்கிறது. ஏனெனில் முதலாவது நைட்ரோ குழு இங்கு செயல்படாமல் இருக்கிறது . ஆல்க்கைல் போன்ற எலக்ட்ரான் வழங்கும் தொகுதி இங்கு அறிமுகப்படுத்தப்பட்டால் இரண்டாவது பதிலீட்டு வினை மிக வேகமாக நிகழ்கிறது
# பென்சாயிக் அமிலம்

## வினைகள்

### கார்பாக்சில் தொகுதி

கார்பாக்சிலிக் அமிலங்களுக்கு கூறப்படும் அனைத்து வினைகளும் பென்சாயிக் அமிலத்திற்கும் பொருந்தும்.  
- ஆல்ககால்கள் உடன் அமில வினையூக்க வினைகளில் பென்சாயிக் அமில எசுத்தர்கள் உருவாகின்றன.  
- பென்சாயில் குளோரைடு அல்லது கொடுக்கிணைப்பு முகவர்களைப் பயன்படுத்தும் பெப்டைடு தொகுப்பு வினைகளில் அமில அமைடுகள் உருவாகின்றன.  
- பாசுபரசு பெண்டாக்சைடு அல்லது அசிட்டிக் நீரிலியைப் பயன்படுத்தும் நீர்நீக்க வினையில் பென்சாயிக் நீரிலி தோன்றுகிறது.
- பாசுபரசு குளோரைடு அல்லது தையோனைல் குளோரைடு போன்ற ஆலசனேற்ற முகவர்களைக் கொண்டு ஆலசனேற்றம் செய்தால் வினைத்திறன் மிக்க அமில ஆலைடுகள் உருவாகின்றன.  
- ஆல்ககால் மற்றும் பென்சோநைட்ரைலுடன் சேர்ந்து ஆர்த்தோ எசுத்தர்களைக் கொடுக்கிறது.  
- குயினோன் கலந்து சூடுபடுத்துவதால் பென்சோயேட்டை தாமிர வினையூக்கியினால் பென்சீனாக மாற்ற இயலும். மேலும் வெள்ளி உப்பு மற்றும் வெப்பத்தை உருவாக்குவதன் மூலம் அன்சுடைக்கர் கார்பாக்சில் நீக்க வினையும் சாத்தியமாகிறது. பென்சாயிக் அமிலத்தையும் கார ஐதராக்சைடு அல்லது கால்சியம் ஐதராக்சைடு சேர்த்து சூடுபடுத்துவதன் மூலம் கார்பாக்சில் நீக்கம் செய்யலாம்.  
:
# நன்னீர் முத்துச் சிப்பி

**நன்னீர் முத்துச் சிப்பி** (Freshwater pearl mussel) இருசொற் பெயரீடு *மார்கனிசிஃபெரா மார்கனிசிஃபெரா*, என்பது அருகிய இனமான ஒரு நன்னீர் சிப்பி ஆகும். இது இரட்டைச்சிப்பியான மெல்லுடலி நீர்வாழ் விலங்கு ஆகும். இது மாகன்சிபெரிடெசி குடும்பத்தைச் சேர்ந்தது ஆகும்.  
இந்த இனத்திற்கு "நன்னீர் முத்துக் கருநீலச்சிப்பி" என்ற பெயர் அடிக்கடி பயன்படுத்தப்பட்டாலும், பிற நன்னீர் கருநீலச்சிப்பி இனங்களும் (எ.கா. மார்கரிடிஃபெரா ஆரிகுலேரியா) முத்துக்களை உருவாக்குகின்றன. மேலும் சில முத்துக்கள் பிறப்புக்கு பயன்படுத்தப்படுகின்றன. தற்காலத்தில் அதிகமாக வளர்க்கப்படும் முத்துச்சிப்பி *ஐரியொப்சிஸ்* இனம் ஆசியாவிலும், *அம்லிமா* சிற்றினம் வட அமெரிக்காவிலும், இவ்விரன்டும் குடும்பம் யூனியனிடே; வில் அடங்கும். யூனியோ பேரினத்தில் உள்ள இனங்களில் முத்துக்கள் காணப்படுகின்றன.  
*மார்கனிசிஃபெரா மார்கனிசிஃபெரா*வின் ஓட்டின் உட்புரம் கெட்டியான நேக்ரெ (முத்து உற்பத்தியாகுமிடம்). இச்சிற்றினத்தால் சிறந்த தரமான முத்து, உருவாக்கப்படுவதாக வரலாறு கூறுகிறது.
# கடல் புறா

**கடல் புறா** (Gull) இது துறைமுகம், கடற்கரை, உப்பங்கழி ஆகியவற்றைச் சார்ந்து வாழ்கிறது. இவை கூட்டமாகச் செம்பருந்து, பழுப்புத் தலைக் கடல் காகம் முதலியவற்றோடு சேர்ந்து துறைமுகப்பகுதிகளில் வட்டமிட்டுக் கொண்டிருக்கும். இது லாரிடே குடும்பத்தைச் சேர்ந்த பறவை ஆகும். இது மீன்கள், புழுபூச்சிகள், கப்பலிலிருந்து எறியப்படும் அழுகிய பண்டங்கள் முதலியவற்றை உண்கின்றன. பிற பறவைகளை அச்சுறுத்தி அவை தேடிய உணவை கவர்ந்து விடுகின்றன.
# கடல் புறா

## உடலமைப்பு

சாம்பல் அல்லது வெண்மை நிறமாகவும், தலை, இறக்கை முனைகள் முதலியன கருமையாகவும் காணப்படும். இதற்கு நீண்ட கூர்மையான சிறகுகளும், குட்டையான கழுத்தும், காலும், சவ்வினால் இணைந்த கால்விரல்களும் , பிளவுபட்ட வாலும் உடையது. அதன் அலகு ஆப்பு வடிவில் இருக்கும்.
# கடல் புறா

## உடலமைப்பு

### வாழ்வியல்

அது புல் அல்லது கடல் தாவரங்களால் கூடுகளை அமைக்கும். இது தன் கூடுகளை மணல் மேட்டிலோ , சதுப்பு நிலத்திலோ, சிறு குன்றின் மீதோ, நீரின் மேற்பரப்பிலோ, மரத்தின் மேலும் இனத்திற்கேற்றவாறு அமைக்கும். ஒரே சமயத்தில் 2 அல்லது 3 முட்டைகளை இடும். ஆண் , பெண் இரு பாலினமும் அடைகாக்கும் பணியில் ஈடுபடும்.
# கடல் புறா

## உடலமைப்பு

### வாழ்வியல்

#### வாழிடம்

ஐரோப்பாவிலும், நடு ஆசியாவிலும்,மேல் ஆசியாவிலும், வாழும்
# வால் நிலா

**வால் நிலா** என்பது நெப்டியூன், சனி போன்ற வளையங்கள் கொண்ட
கிரகங்களைச் சுற்றி வரும் நிலாக்களுக்கு சில சமயங்களில் வால் போன்ற அமைப்பு தோன்றும். இதனையே வால் நிலா என்கிறனர். இந்த வால் போன்ற தோற்றம் உருவாவதற்கு காரணம் சனி கிரக நிலாவோடு சிறிய விண்கற்கள் உராய்வதால் ஏற்படுகின்றன எனப்படுகிறது.
# ஸ்டாப்பிங் பை தி வுட்ஸ் ஆன் எ ஸ்நோயி ஈவினிங்

“ஸ்டாப்பிங் பை தி வுட்ஸ் ஆன் எ ஸ்நோயி ஈவினிங்” என்ற கவிதை இராபா;ட் ஃப்ராஸ்டால்; 1922ஆம் ஆண்டில் எழுதப்பட்டு 1923-ஆம் ஆண்டு புதிய ஹேம்ப்ஷயா் என்னும் தொகுதியில் வெளியிடப்பட்டது. காட்சி, உருவகம் மற்றும் கடைசி சீா் மீண்டும் மீண்டும் வருதல் ஆகியவை இவரது வேலைப்பாடுகளில் முக்கியத்துவம் வகிக்கிறது. லூயிஸ் உண்டா்மேயருக்கு எழுதிய கடிதத்தில் இவரது படைப்பை “என்னுடைய சிறந்த முயற்சியின் நினைவு’ என்று குறிப்பிடுகின்றாா். ஃப்ராஸ்ட் இக்கவிதையினை ஜீன் மாதம் 1922 ஆம் ஆண்டு தனது இல்லமான சாஃப்ட்ஸ்பாி, வொ;மான்டில் வைத்து எழுதியிருக்கிறாா். ஒரு இரவு முழுவதுமாக செலவு செய்து அதிகாலைப் பொழுது புலா்ந்ததைக் கண்டு தனது பொிய கவிதைத் தொகுப்பான “நியூ ஹேம்ப்ஷயரை” நிறைவு செய்திருக்கின்றாா். வெளியே சென்று புதுவிடியலைக் கண்டு இரசித்துக் கொண்டிருக்கும் பொழுது திடீரென்று தோன்றிய வெளிப்பாடே “ஸ்டாப்பிங் பை தி வுட்ஸ் ஆன் எ ஸ்நோயி ஈவினிங்” என்ற கவிதையாகும்.
இக்கவிதையில் வரும் பனிவிழும் மாலைப் பொழுது மற்றும் சின்னகுதிரை ஆகியவற்றை தம் மனத்தில் மாயத்தோற்றமாக எண்ணி இக்கவிதையை ஒரு சிறு மணித்துளிகளில் நிறைவு செய்திருக்கின்றாா். எட்வா்ட் ஃபிட்ஷ்ஜெரால்ட் அவா்களால் வடிவமைக்கப்பட்ட ரூபாயாட் சரணத்திலுள்ள அயாம்பிக் டெட்ராமீட்டா் வடிவமைப்பை இக்கவிதைக்கு பயன்படுத்தியிருக்கின்றாா். இக்கவிதையின் வாி அமைப்பு ஏஏபிஏ-பிபிஸிபி-ஸிஸிடிஸி-டிடிடிடி என்பதாகும். இக்கவிதையில் வரும் நாயகன் காட்டினுள் தனியாக குதிரையில் சவாாி செய்து கொண்டிருக்கும் பொழுது ஒரு அந்திமாலைப் பொழுதில் பனிவிழுவதினைக் கண்டு தன்னையே மறந்து இரசித்துக் கொண்டிருக்கிறாா். அவ்வாறு இரசிக்கும்பொழுது ஒரு எண்ணம் தோன்றுகிறது ஏதேனில் “தூங்குவதற்கு முன்பு பல வாக்குறிதிகளை நிறைவேற்ற பல மைல் தூரம் செல்ல வேண்டியிருக்கிறது” என்று தனக்குள்ளாக கூறியவாறு இக்கவிதையினை நிறைவு செய்திருக்கின்றாா்.
வெளி இணைப்புகள்
Frost, Robert, Stopping by Woods on a Snowy Evening, Representative poetry (online ed.), University of Toronto. Text of the poem, along with the rhyming pattern.
"Woods", Frost, Poets, UIUC. Discussion and analysis of the poem.
[hide] v t e
Robert Frost
Poems
"Acquainted with the Night" "After Apple-Picking" "Birches" "The Death of the Hired Man" "Fire and Ice" "The Gift Outright" "Mending Wall" "Nothing Gold Can Stay" "Out, Out-" "The Oven Bird" "A Question" "The Road Not Taken" "Stopping by Woods on a Snowy Evening"
Poetry
collections
A Boy's Will North of Boston Mountain Interval New Hampshire West-Running Brook Collected Poems of Robert Frost A Further Range A Witness Tree In the Clearing
Plays
A Masque of Reason
Related
Robert Frost Farm, New Hampshire The Frost Place, Home and Museum Robert Frost Farm (Ripton, Vermont) Robert Frost Farm (South Shaftsbury, Vermont) Robert Frost House, Massachusetts Robert Frost Medal Frostiana (1959 choral art) Robert Frost: A Lover's Quarrel with the World (1963 documentary) Robert Frost: A Life (2000 biography)
Categories: Poetry by Robert Frost1923 poems
# பீ.பி பாதசாரிகள் பாலம்

**பீ.பி பாதசாரிகள் பாலம்** (*BP Pedestrian Bridge*), அல்லது சுருக்கமாக **பிபி பாலம்** (*BP Bridge*), ஐக்கிய அமெரிக்காவில் சிகாகோ நகரில் உள்ள ஒரு தீராந்தி நடைபாலம் ஆகும். இப்பாலம் பிறிட்ஸ்கர் பரிசு-பெற்ற கட்டிடக் கலைஞர் பிராங்க் கெரியினால் வடிவமைக்கப்பட்டது. இது 2004 சூலை 16 இல் கிராண்ட் பூங்காவிலுள்ள மில்லெனியம் பூங்காவுடன் இணைந்து திறந்து வைக்கப்பட்டது.  
இப்பாலத்தின் கட்டுமானத்திற்கு பீ.பி நிறுவனம் $5&nbsp;மில்லியன்கள் நிதியுதவி செய்தது. பிராங்க் கெரி வடிவமைத்த முதலாவது பாலம் இதுவாகும். பீபி பாலம் பாம்பு வடிவில் வளைவாக வடிவமைக்கப்பட்டுள்ளது. அதன் சொந்த எடையால் ஏற்படும் கட்டமைப்புச் சிக்கல்கள் இல்லாமல் அதிக சுமைகளைத் தாங்க வடிவமைக்கப்பட்ட இப்பாலம், தகட்டு உலோகத்தைப் பயன்படுத்தியதற்காக பல விருதுகளை வென்றது. இந்தப் பாலம் அதன் அழகியலுக்குப் பெயர் பெற்றது.
# இடைப் பயிர்

**இடைப் பயிர்** (Catch crop) அல்லது **ஊடு பயிர்** என்பது வேளாண்மையில், முதன்மை பயிருக்கு இடையே வேகமாக வளரும் அடுத்த அடுத்த வரிசைகளில் பயிரிடப்படும் பயிர் ஆகும்.  
உதாரணமாக, 25 - 30 நாட்களில் வளர்ந்து பயனை தரும் முள்ளங்கி போன்ற இடை பயிர்களை பெரும்பாலான முதன்மை பயிர்களுக்கு இடையே பயிரிடபடுகிறது.  
இடைப் பயிரிடுதல் என்ற உத்தியானது விவசாய நிலங்களின் வளத்தையும் பயன்படுத்துவதை உறுதி செய்கிறது.  
இடைப் பயிர்கள் மண்ணிலுள்ள தாது சத்துக்களை நீரால் அடித்து செல்லபடுவதை தடுக்கிறது. தினை போன்ற குறுதானியங்களை இடைப் பயிராக பயிரிடும்போது நிலமட்கு நிகழ்முறையில் சேர இயலாத, மண் வளத்திற்கு தேவையான கரிம மற்றும் நேர் மின்னூட்டம் பெற்ற தனிமங்களை நீண்ட வருடங்களுக்கு நிலை பெற உதவுகிறது.
# ஏ. பழனிசாமி

**ஏ. பழனிசாமி** (A. Palanisamy) என்பவர் தமிழ்நாட்டைச் சேர்ந்த ஒரு கைப்பந்து வீரர் ஆவார். இவர் 60களில் ஆசிய விளையாட்டுப் போட்டிகளில் மூலம் நாட்டுக்காக விளையாட்டினார்.
இவர்தமிழ்நாட்டின்,
மதுரை மாவட்டத்தில் உள்ள கள்ளம்பட்டி என்ற கிராமத்தைச் சேர்ந்தவர்.  
ஜகார்தாவில் நடைபெற்ற 1962 ஆசிய விளையாட்டுகளில் அவரது கடுமையான விளையாட்டின் காரணமாக அவர் பிளாக் பாந்தர் என பெயர் பெற்றார். 1962 ஆம் ஆண்டில் ஆசியாவின் முதல் நிலை வீரராக அவர் பெயர் பெற்றார். 1961 ஆம் ஆண்டில் இவர் அர்ஜுணா விருது பெற்றார். கைப்பந்து வீரர்களில் அர்ஜுனா விருது பெற்ற முதல் வீரர் இவர் ஆவார். 1998 ஆம் ஆண்டு ஓய்வு பெற்றுவதற்கு முன்பு அவர் தமிழ்நாட்டில் சிவகங்கை மாவட்டத்தின் பயிற்சியாளராக இருந்தார்.
# உடற்கல்வி

**உடற்கல்வி** (Physical education) என்பது உலகெங்கிலும் உள்ள பள்ளிகளில் கற்பிக்கப்படும் பாடமாகும். இது பொதுவாக ஆரம்ப மற்றும் இடைநிலைக் கல்வியின் போது கற்பிக்கப்படுகிறது, மேலும் உடல்நலம் மற்றும் உடல் தகுதியை மேம்படுத்துவதற்காக விளையாட்டு மற்றும் இயக்க ஆய்வு அமைப்பைப் பயன்படுத்தி உளவியக்கக் கற்றலை ஊக்குவிக்கிறது. PE இல் உள்ள செயல்பாடுகளில் கால்பந்து, வலைப் பந்தாட்டம், வளைதடிப் பந்தாட்டம், துடுப்பாட்டம், பந்தயம் மற்றும் பல குழந்தைகளுக்கான விளையாட்டுகள் ஆகியன அடங்கும். மேலும், உடற்கல்வி ஊட்டச்சத்து, ஆரோக்கியமான பழக்கவழக்கங்கள் மற்றும் தேவைகளின் தனித்துவத்தையும் கற்பிக்கிறது.
உடற்கல்வி திட்டங்களானது உலகம் முழுவதும் அந்தந்த நாடுகளுக்குத் தகுந்தாற்போல் வேறுபடுகின்றன. இதனை சரியாக கற்பிக்கப்படும் போது, மாணவர்களின் உடல்நலம், நடத்தை மற்றும் கல்வி செயல்திறன் ஆகியவற்றில் நேர்மறையான விளைவுகளை ஏற்படுத்தும். இதன் ஒரு பகுதியாக, சுகாதாரக் கல்வி என்பது நோய்களைத் தடுப்பது, கட்டுப்படுத்துவது மற்றும் சிகிச்சை செய்வது பற்றிய தகவல்களைக் கற்பிக்கிறது. இது உடற்கல்வி அல்லது சுருக்கமாக P.H.E எனச் சுருக்கமாக அழைக்கப்படுகிறது.
# உடற்கல்வி

## கல்வியியல்

குழந்தைகள்.]]
நவீன உடற்கல்வியைக் கற்பிப்பதன் முக்கிய குறிக்கோள்கள் பின்வருமாறு:  
- குழந்தைகள் மற்றும் பதின்ம வயதினரை பல்வேறு வகையான உடற்பயிற்சி மற்றும் ஆரோக்கியமான செயல்பாடுகளின் மூலம் அவர்களின் திறனகளை வெளிக்கொணர்தல். இது எல்லாக் குழந்தைகளும் அணுகக்கூடியதாக இருப்பதால், குழந்தைகளின் பயனுள்ள மற்றும் ஆரோக்கியமான செயல்பாட்டிற்கு உத்தரவாதம் அளிக்கக்கூடிய வாய்ப்புகளில் இதுவும் ஒன்றாகும்.
- ஆயுட்காலம் முழுவதையும் உடற்தகுதி மற்றும் ஆரோக்கியத்தைப் பேணுவதற்கான திறன்களைக் கற்பித்தல்.
- உடற்பயிற்சியின் சுய அறிக்கை மற்றும் கண்காணிப்பை ஊக்குவித்தல்.
- காலம், தீவிரம் மற்றும் செயல்பாட்டின் வகை ஆகியவற்றைத் தனிப்பயனாக்குதல்.
- முடிவைக் காட்டிலும், பணியில் கருத்துகளை மையப்படுத்துதல்.
- செயலில் உள்ள முன்மாதிரிகளை வழங்குதல்.
# பிசுன் கரே

**பிசுன் நாராயண் கரே** (*Bishun Narain Khare*, 27 சூன் 1933 – 20 ஆகத்து 2013) ஒரு இந்திய அறிவியலாளர் ஆவார். உயிரியலுக்குரிய வளிமண்டலவியல் மற்றும் மூலக்கூறுகளின் வேதியியலில் நிபுணத்துவம் பெற்றவர். தோலின் என்ற புறஊதாக் கதிர்வீச்சு மூலம் உருவாக்கப்பட்ட கரிம மூலக்கூறுகளைப் பற்றி அநேக கட்டுரைகளை வெளியிட்டுள்ளார்.
# இராசிபுரம் தொடருந்து நிலையம்

**இராசிபுரம் இரயில் நிலையம்** (*Rasipuram railway station*, நிலையக் குறியீடு:*RASP*) இந்தியாவின், தமிழ்நாட்டிலுள்ள, நாமக்கல் மாவட்டத்தில் இருக்கும் இராசிபுரம் நகரில் உள்ள ஒரு தொடருந்து நிலையமாகும். இந்த நிலையம் புதிதாக உருவாக்கப்பட்ட சேலம் - கரூர் பாதையில் இருக்கும் ஒரு நிலையமாகும். இது மே 2013 ஆம் ஆண்டு முதல் செயல்படத் தொடங்கியது. இந்த நிலையம் இந்திய இரயில்வேயின், தெற்கு இரயில்வே மண்டலத்தால் இயக்கப்படும், சேலம் தொடருந்து கோட்டத்தின் கீழ் செயல்படுகிறது.
# ஆர்கியொட்ரிக்ஸ்

**ஆர்கியொடெரிக்ஸ்** (*Archaeopteryx*, ), என்பது பறவை போன்ற தொன்மா இனமாகும்.  
இவற்றிற்கு ஊர்வனவற்றின் அம்சங்களான பற்கள், நீண்டவால், மூக்கிலும் கால்களிலும் செதில்கள், இறக்கையில் இரண்டு நகங்கள் இருந்தன. பொதுவாக, இவற்றின் எலும்புக்கூடு தீரோபாட் என்னும் டைனோசரின் எலும்புக்கூட்டை வெகுவாக ஒத்திருந்தது. ஆனால், வாலில் இருபுறம் இருந்து சிறகுகள் கொண்ட இறக்கையும், அவற்றை அசைக்குமாறு அமைந்த V வடிவ நெஞ்செலும்பும் விலா எலும்பும் ஆர்கியோடேரிக்ஸ் ஒரு ஆதிப்பறவை என்பதைத் தெளிவாக்கின. நெஞ்செலும்பு அகன்று இருந்ததால் பறக்க இயலாமல் வான்கோழி, தீக்கோழி போன்று ஓடித்திரிந்த தீரோபாடிலிருந்து உருவான இந்த ஆதிப்பறவை டைனோசர்களையும், இன்றைய பறவைகளையும் இணைத்த தொடர்பு என்பது பொதுவான கருத்து.
# காய் பெகுரெண்டு

**காய் பெகுரெண்டு** (*Kai Behrend*) ஒரு செருமானியக் கணிதவியலாளர் ஆவார். இவர் கனடா, வான்கூவர், பிரிட்டிசு கொலம்பியா பல்கலைக்கழகத்தில் கணிதப் பேராசிரியராகப் பணியாற்றுகிறார்.  
இயற்கணித வடிவியலில் பணியாற்றும் இவர் இயற்கணித அடுக்குகள், குரோமோவ்-விட்டன் மாற்றங்கள்,டொனால்ட்சன்-தாமசு கோட்பாடு(பெகெரெண்டு சார்பு) ஆகியவற்றில் முக்கிய பங்களிப்புகளை செய்துள்ளார். பெகுரெண்டு சமன்பாடிற்காகவும் அறியப்படுகிறார். இதுஇயற்கணித அடுக்குகளின் கிரேக்கெண்டிக்-லெப்செட்சு பகுப்பாய்வு சமன்பாட்டின் பொதுமைப்படுத்தல் ஆகும்.இவர் 2001 ஆண்டிற்கான காக்சிட்டர்-யேம்சு, 2011 ல் ஜெஃப்பர்-வில்லியம்ஸ் பரிசும், 2015 இல் பிம்சுபரிசும் பெற்றாா்.